**MTIHANI WA JIMBO LA ELDORET 2021**

**Kenya certificate of secondary education**

**kiswahili**

**102/3 FASIHI**

**Karatasi ya 3**

**Desemba 2021**

**Muda: Saa 2½**

**Jina…………………………………………………………Darasa……Nambari yako………**

**Shule…………………………………………………………………………….**

***MAAGIZO***

1. *Jibu maswali manne pekee.*
2. *Swali la kwanza ni la* ***lazima***
3. *Maswali hayo mengine matatu yachaguliwe kutoka sehemu nne zilizobaki; yaani Tamthilia,Hadithi Fupi,Ushairi na Fasihi Simulizi.*
4. *Usijibu maswali mawili kutoka sehemu moja.*
5. *Watahiniwa ni lazima wahakikishe kwamba kurasa zote za karatasi hii zimepigwa chapa sawasawa na kuwa maswali yote yamo.*

|  |  |  |  |
| --- | --- | --- | --- |
| SWALI | UPEO | | ALAMA |
| 1 | 20 | |  |
| 2 | 20 | |  |
| 3 | 20 | |  |
| 4 | 20 | |  |
| **J JUMLA** | 80 |  | |

**SEHEMU A:**

**LAZIMA**

**Assumpta K. Matei: Chozi la heri**

“Hili lilimtia …………. uchungu, akajiona kama aliyedhalilishwa na mwanamke.”

1. Yaweke maneno haya katika muktadha wake (alama 4)
2. Taja suala linalodokezwa katika dondoo hili (alama 1)
3. Kwa kutumia hoja kumi na tano, eleza namna suala ulilolitaja hapo juu 1 (b) linalijitokeza (Alm 15)

**SEHEMU YA B**

**Tamthilia Kigogo na Pauline Kea.**

**Jibu swali la 2 au 3**

2. Kwa kurejelea tamthlia ya 'Kigogo na Pauline Kea, onyesha jinsi ambavyo viongozi wengi katika nchi za kiafrika wamejawa na tamaa. (alama 20)

3.“Mimi ni mtu wa vitendo, si vishindo,”

a) Weka dondoo hili katika muktadha wake. (alama 4)

b) Kwa kurejelea dondoo hili, eleza sifa mbili za msemaji. (alama 4)

c) Thibitisha ukweli wa kauli ya msemaji. (alama 12)

**SEHEMU YA C**

**HADITHI FUPI: TUMBO LISILISHIBA.**

**Jibu swali la 4 au 5**

4. Kwa kurejelea hadithi ya mapenzi ya kifaurongo na shogake dada ana ndevu fafanua changamoto zinazowakumba vijana. (al.20)

5. **Mame Bakari**

**“**Una nini? Umeshtuka mwanangu! Unaogopa? Unaogopa nini?”

1. Weka dondoo hili katika muktadha wake. (al.4)
2. Tambua mbinu mbili za lugha zilizotumika katika dondoo. (al.2)
3. Eleza sifa za mrejelewa. (al.6)
4. Eleza umuhimu wa msemaji. (al.4)
5. Tambua maudhui yanayojitokeza katika kifungu hiki. (al.1)
6. Fafanua maudhui katika swali la (**e)** kwa kurejelea hadithi nzima. (al.3)

**SEHEMU D ; USHAIRI A**

6 MWANA

1. Kwani mamangu u ng’ombe, au u punda wa dobi ?

Nakuuliza usambe, nayavunja madhehebi

Nalia chozi kikombe, uchungu wanisibabi

Hebu nambie

Kweli jaza ya kiumbe, ni madhila na mapigo ?

MAMA

1. Nang’ona mwana nang’ona, sitafute angamiyo

Sinipe kuja sonona, kwa uchungu na kiliyo

Babayo mkali sana, kubwa pigo la babayo

Kwani kelele kunena, huyataki maishayo ?

Hilo nakwambia.

MWANA

1. Sitasakamwa. Kauli, nikaumiza umiyo

Nikabeba idhilali, nikautweza na moyo

Siuvuwati ukweli, hazidisha gugumiyo

Baba hafanyi halali, huachi vumiliyo

Hebu nambie.

Kweli jaza ya kiumbe, ni madhila na mapigo ?

Nambie ipi sababu, ya pweke kwenda kondeni

Nini yako matulubu, kulima hadi jioni ?

Na jembe ukudhurubu, ukilitua guguni

Yu wapi wako muhibu, Baba kwani simuoni?

Hebu nambie.

Kweli jaza ya kiumbe, ni madhila na mapigo ?

Baba kwani simuoni, kuelekea shambani?

Kutwa akaa nyumbani, na gumzo mitaani.

Hajali hakudhamini, wala haoni huzuni.

Mwisho wa haya ni nini ? ewe mama wa imani ?

Hebu nambie.

Kweli jaza ya kiumbe, ni madhila na mapigo ?

Na kule kondeni kwako, ukate kuni kwa shoka

Ufunge mzigo wako, utosini kujitwika

Kwa haraka uje zako, chakula upate pika

Ukichelewa vituko, baba anakutandika

Hebu nambie.

Kweli jaza ya kiumbe, ni madhila na mapigo ?

Chakula kilicho ndani, ni jasho lako hakika

Kiishapo u mbioni, wapiti kupokapoka

Urudi nje mekoni, uanze kushughulika

Ukikosa kisirani, moto nyumbani wawaka

Hebu nambie.

Kweli jaza ya kiumbe, ni madhila na mapigo ?

MAMA

Wanitonesha kidonda, cha miaka na miaka

Usidhani nayapenda, madhila pia mashaka

Nakerwa na yake inda, na sasa nimeshachoka

Ninaanza kijipanga, kwa mapambano hakika

Hilo nakwambia

**MASWALI**

1. Mtunzi wa shairi hili alikuwa na dhaimira gani katika kutunga shairi hili (al. 2)
2. Shairi hili ni la aina gani. Toa ithibati (al. 2)
3. Yataje mambo yoyote matano anayolalamikia mwana (al. 5)
4. Eleza kanuni zilizotumika kasarifu ubeti wa tatu (al.5)
5. Andika ubeti wa saba kwa lugha tutumbi (al. 4)
6. Eleza maana haya yaliyotumika katika shairi hili
7. Jaza (al. 1)
8. Muhibu (al. 1)

**7. SHAIRI B**

**Soma shairi hili kisaha ujibu maswali**

1. Punda kalibebe gari, gari limebeba punda.

Mwalimu ana pakari, muashi vyuma adunda

Jaji gonga msumari, sonara osha vidonda

Kinyume mbele.

1. Saramala ahubiti, muhunzi tiba apenda

Mganga anabiri, baharini anakwenda

Hata fundi wa magari, anatomea vibanda

Kinyume mbele

1. Wakili anahiyari, biashara kuitenda

Mtazame askari, akazakaza kitanda,

Mkulima mashuhuri, jembe limemshinda

Kinyume mbele

1. Apakasa daktari, ukili anaupinda

Seveya kawa jabari, mawe anafundafunda,

Hazini wa utajiri, mali yote aiponda,

Kinyume mbele

1. Msemi huwa hasemi, wa inda hafanyi inda

Fahali hawasimami, wanene walishakonda

Walojitia utemi, maisha yamewavunda

Kinyume mbele

1. Kiwapi cha kukadiri, twavuna shinda kwa shinda

Tele haitakadiri, huvia tulivyopanda

Mipango nmehajiri, la kunyooka hupinda

Kinyume mbele

**MASWALI**

1. Mtunzi aliuwa na malengo gani alipotunga shairi hili? (al. 3)
2. Licha ya tarbia, eleza bahari nyingine zinazojitokeza katika shairi hili. (al. 4)
3. Eleza namna mtunzi alivyotumia uhuru wake. (al. 5)
4. Ni mbinu gani inayotawala shairi hili? (al. 2)
5. Uandike ubeti wa nne katika lugha nathari (al. 4)
6. Eleza toni ya shairi hili (al. 2)

**SEHEMU E: FASIHI SIMULIZI**

8. **Soma utungo ufuatao kisha ujibu maswali.**

Mimi ni morani

Nguli aliyekamilika

Nishatoka kumrarua simba dume

Kwa hii mikono miwili

Mimi ni shujaa asiyekanyanga kwa woga

Wala kubabaika

Simba mwenyewe ameungama

Mkuki wangu ni shahidi.

Mimi ni Jabali mtetemesha ardhi

Azma yangu hairudi nyuma

Nguvu zangu hazimithiliki

Sina mzaha wala dhihaka

Mimi ni jasiri

Ngao ndio hii hapa mkononi ni Fumo nilirithi

Kujikinga na kulinda hadhi yangu

Yu wapi mwingine shujaa?

**Mawali.**

(a) (i) Andika aina ya sifo hii. (alama 1)

(ii) Toa sababu **nne** kuthibitisha jibu lako la (i) hapo juu. (alama 2)

(iii) Tambua mbinu **mbili** la lugha zilizotumiwa katika utungo huu. (alama 2)

(b) (i) Eleza sifa **saba** za utungo huu. (alama 7)

(ii) Tungo za aina hii zinaendelea kufifia katika jamii nyingi. Fafanua kwa hoja **nane** sababu

za hali hii. (alama 8)